钦定古今图书集成/明伦汇编/氏族典/第369卷 > 《廖用贤尚友录》 > 蓝光
## 钦定古今图书集成/明伦汇编/氏族典/第369卷 > 《廖用贤尚友录》 > 蓝光

按《万姓统谱》：“光字仲晦，江西人。尝受业于吴澄之门，
初为安南路知事。江西陷，光入闽，转行省照磨，寻升
检校，综理闽清邑事，邑民怀之。改行省都事。时八郡
搔扰，陈参政方事兴复，光总藩幕，独謇謇持正，偶一
言不合，遂拂衣而退，曰：‘吾岂贪禄者哉’！省宪交章荐
之，会明兵南下，全闽弗守，光深衣幅巾，隐居教授，越”
三十年卒。光清淡寡欲，延接士类，不苟假借。善诗文，
考古制度，尢加精密。